महिलाओं और युवतियों की सुरक्षा के लिए आगे आए 5000 लोग
महिलाओं और युवतियों पर होने वाले अत्याचार, अपराध अौर प्रताड़ना की रोकथाम के लिए पुलिस ने शहर में नई पहल की है। अभियान ‘अहिल्या’ के जरिए लोगों को जागरूक करने के साथ ही उन्हें शपथ भी दिलवाई जा रही है। इस प्रकार पुलिस ने अब तक 5 हजार लोगों को इस अभियान में जोड़ लिया है, जो महिलाओं पर होने वाले अत्याचार को लेकर आवाज उठाएंगे।
महिला थाना प्रभारी ज्योति शर्मा ने बताया कि महिलाओं और युवतियों पर जो अपराध हो रहे हैं। उसे देखते हुए पिछले दिनों अभियान अहिल्या की शुरूआत की गई थी। इसका मुख्य उद्देश्य लोगों को महिलाओं पर हो रहे अत्याचार के खिलाफ जागरुक करना है ताकि समय आने पर वे पीड़िता की मदद के लिए भी आगे आ सकें।
नाटक के माध्यम से दे रहे जागरूकता का संदेश
पुलिस द्वारा कॉलेज स्टूडेंट्स की मदद से नुक्कड़ नाटक भी किया जा रहा है। स्पेशली यह नुक्कड़ नाटक तैयार किया गया है, जिसके माध्यम से लोगों को इस अभियान से जोड़ने का काम जारी है। अब तक पुलिस द्वारा अभियान में पांच हजार लोगों को जोड़ा जा चुका है औक महिलाओं की मदद के लिए आगे की शपथ भी दिलवाई जा चुकी है। टीम द्वारा अब तक छप्पन दुकान, राजबाड़ा स्थित अन्य स्थानों पर नुक्कड़ नाटक किया जा चुका है। अन्य स्थानों पर भी नुक्कड़ नाटक किए जाएंगे।
hin_Deva hin_Deva hin_Deva hin_Deva hin_Deva